PERUSTELUT

1.EHDOTUKSEN TAUSTA

•Ehdotuksen perustelut ja tavoitteet

Tämä ehdotus koskee luonnosta neuvoston päätökseksi Euroopan kehitysrahaston (EKR) sopimuspuolten suoritettavaksi vuonna 2022 tulevien yhdennentoista EKR:n rahoitusosuuksien kolmannesta maksuerästä.

Yhdennentoista EKR:n ja muiden vielä avoinna olevien EKR:ien (eli yhdeksännen ja kymmenennen EKR:n) varojen hallinnointisäännöt vahvistetaan seuraavissa asiakirjoissa:

(a)Afrikan, Karibian ja Tyynenmeren (AKT) valtioiden ryhmän jäsenten sekä Euroopan yhteisön ja sen jäsenvaltioiden välillä voimassa oleva kumppanuussopimus, jäljempänä ’AKT–EU-kumppanuussopimus’, sellaisena kuin se on viimeksi muutettuna;

(b)neuvostossa kokoontuneiden Euroopan unionin jäsenvaltioiden hallitusten edustajien sisäinen sopimus vuosia 2014–2020 koskevaan monivuotiseen rahoituskehykseen perustuvan Euroopan unionin avun rahoituksesta AKT–EU-kumppanuussopimuksen mukaisesti sekä rahoitustuen myöntämisestä Euroopan unionin toiminnasta tehdyn sopimuksen neljännessä osassa tarkoitetuille merentakaisille maille ja alueille, jäljempänä ’yhdennentoista EKR:n sisäinen sopimus’;

(c)neuvoston asetus (EU) 2018/1877 yhdenteentoista Euroopan kehitysrahastoon sovellettavasta varainhoitoasetuksesta, jäljempänä ’yhdennentoista EKR:n varainhoitoasetus’;

(d)AKT-EU-suurlähettiläskomitean päätös N:o 1/2022, annettu 21 päivänä kesäkuuta 2022, AKT–EU-kumppanuussopimuksen 95 artiklan 4 kohdan mukaisten siirtymävaiheen toimenpiteiden hyväksymisestä annetun AKT–EU-suurlähettiläskomitean päätöksen N:o 3/2019 muuttamisesta, jotta voidaan edelleen jatkaa AKT–EU-kumppanuussopimuksen määräysten soveltamista 30 päivään kesäkuuta 2023 tai kunnes uusi sopimus tulee voimaan tai uuden sopimuksen väliaikainen soveltaminen alkaa, sen mukaan, kumpi ajankohdista on aikaisempi;

(e)neuvoston päätös (EU) 2020/2233 yhdeksännen, kymmenennen ja yhdennentoista Euroopan kehitysrahaston toimista osana AKT-maiden investointikehystä takaisin saatujen varojen sitomisesta;

neuvoston päätös (EU) 2022/1223 kymmenennen ja yhdennentoista Euroopan kehitysrahaston hankkeista vapautuneiden varojen osoittamisesta Venäjän Ukrainaa vastaan käymän hyökkäyssodan aiheuttaman ruokaturvakriisin ja talouden häiriötilan johdosta toteutettavien toimien rahoittamiseen Afrikan, Karibian ja Tyynenmeren (AKT) maissa.

Edellä a–f alakohdassa tarkoitetut asiakirjat sisältävät EKR:n sopimuspuolten monivuotiset sitoumukset EKR:n rahoittamisesta. Yhdennentoista EKR:n varainhoitoasetuksessa säädetään, että EKR:n sopimuspuolten on maksettava EKR:n varainhoitotilille säännöllisesti rahoitusosuuksia ennalta määritettyjen rahoitussitoumusten mukaisesti. Säännölliset rahoitusosuudet tulevat maksettaviksi teknisillä neuvoston päätöksillä, joilla pannaan täytäntöön aikaisemmin päätetyt rahoitussitoumukset.

Sen vuoksi kaikkia perusteluosan otsikoita ei sovelleta tämänkaltaisiin säännöllisiin rahoitusosuuksien maksupyyntöihin.

2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

•Oikeusperusta

Yhdennentoista EKR:n varainhoitoasetuksen 19 artiklan 5 kohdan mukaan neuvoston on annettava päätös tästä ehdotuksesta viimeistään 21 kalenteripäivän kuluttua siitä, kun Euroopan unionin puolesta toimiva Euroopan komissio on sen esittänyt.

2022/0307 (NLE)

Ehdotus

NEUVOSTON PÄÄTÖS